
    545400 SIGHIŞOARA

Piața Muzeului nr. 7, Tel./Fax 0265 – 771278

H O T Ă R Â R E A NR. 204
                                                           din 12 septembrie 2023

privind aprobarea la nivelul UAT Sighișoara a produselor 

ce vor fi distribuite în cadrul Programului pentru școli al României, precum și 

stabilirea măsurilor educative aferente, pentru anul școlar 2023 - 2024

Consiliul Local al Municipiului Sighișoara, întrunit în ședință extraordinară,

Luând act de proiectul de hotărâre, înregistrat cu nr. 29.429/01.09.2023 și la Consiliul Local Sighișoara cu nr. 30.201/08.09.2023, de referatul de aprobare, înregistrat cu nr. 29.427/01.09.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile Ordonanței Guvernului nr. 13/2017 privind aprobarea participării României la Programul pentru școli al Uniunii Europene, aprobată cu completări prin Legea nr. 55/2018, cu modificările și completările ulterioare;


Având în vedere prevederile art. 20 alin. (3) și cele ale art. 3 și art. 5 din Hotărârea Guvernului nr. 652/03.08.2023 pentru aprobarea Programului pentru școli al României în perioada 2023 - 2029, precum și stabilirea bugetului pentru implementarea acestuia în anul școlar 2023 - 2024;


Luând în considerare Hotărârea Consiliului Local Sighișoara nr. 121/30.05.2023 privind asumarea responsabilității organizării și derulării la nivel local a procedurilor de atribuire a acordurilor - cadru pentru achiziția produselor aferente Programului pentru școli al Uniunii Europene, la care participă și România, pentru anii școlari 2023 - 2024 și 2024 - 2025;


Văzând adresa înregistrată la Municipiul Sighișoara cu nr. 29.002/29.08.2023, prin care Instituția Prefectului - Județul Mureș solicită să se adopte o hotărâre de Consiliu Local, prin care să se stabilească la nivelul UAT Sighișoara produsele/măsurile educative din cadrul Programului pentru școli al României, în anul școlar 2023 - 2024,  în conformitate cu Anexa la Hotărârea nr. 1/25.08.2023 a Comisiei Județene Mureș pentru Implementarea Programului pentru Școli al României în perioada 2023 - 2029;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 29.430/01.09.2023, prin care se propune aprobarea la nivelul UAT Sighișoara a produselor ce vor fi distribuite în cadrul Programului pentru școli al României, precum și stabilirea măsurilor educative aferente, pentru anul școlar 2023 - 2024;

            Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. ”b”, lit. ”d”, alin. (7) lit. ”a”, alin. (14), art. 139 alin. (1) și alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

         H O T Ă R Ă Ș T E:

Art. 1. Se aprobă, în vederea implementării Programului pentru școli al României în perioada 2023 - 2029, produsele care vor fi achiziționate pentru distribuirea în anul școlar 2023 - 2024, în funcție de prevederile legislative privind sursele de finanțare necesare derulării acestui program, și anume: lapte pasteurizat alternativ cu sana; mere; corn/baton alternativ cu biscuiți uscați.
Art. 2. (1) Se aprobă măsurile educative, care vor însoți distribuția fructelor și a laptelui în anul școlar 2023 - 2024, respectiv:
a) organizarea de vizite la ferme pomicole/legumicole sau la ferme de producere a laptelui și/sau la unități de condiționare, ambalare, depozitare și procesare a fructelor și legumelor și/sau la unități de procesare a laptelui, la sediul grupurilor și/sau organizațiilor de producători de fructe și legume și/sau la sediul cooperativelor de producători de fructe, legume și lapte, la stațiuni de cercetare pomicolă, legumicolă sau de creștere a bovinelor, la laboratoare de profil, la zilele recoltei, expoziții, târguri sau alte evenimente și/sau activități similare;

b) organizarea de concursuri tematice legate de consumul de fructe și legume, lapte și produse lactate, inclusiv degustarea de fructe și/sau legume proaspete și/sau alte produse lactate care nu se distribuie și/sau miere, cu acordarea de premii, precum și organizarea de activități de grădinărit la nivelul școlii;

 
c) organizarea de zile tematice dedicate consumului de fructe și legume și de lapte și produse lactate sau de activități educative practice, organizarea de alte activități extracurriculare și extrașcolare sau abordarea de teme specifice în cadrul curriculumului național, inclusiv curriculumului la decizia școlii, respectiv în cadrul disciplinei opționale Educație pentru sănătate;

d) utilizarea de materiale didactice/educative care să prezinte preșcolarilor și elevilor informații adaptate vârstei despre obiceiuri alimentare sănătoase, agricultură, lanțuri de aprovizionare și produse locale, producția ecologică, producția sustenabilă și combaterea risipei alimentare.

(2) Măsurile educative indicate la alin. (1) al art. 2 din prezenta se vor aplica unitar sau concomitent, după caz.  

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara.

Art. 4. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectura Județului Mureș, precum și Consiliului Județean Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan        
                                              Contrasemnează pentru legalitate

                                      SECRETARUL GENERAL al municipiului,

                                                  Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex.  Serviciul Achiziții, Investiții, Fonduri Europene;
  1 ex. Consiliul Județean Mureș.

10 ex.

B.A.

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată

	…./…./….
	

	Aducerea la cunoștința publică

	…./…./….
	

	Hotărârea devine obligatorie sau produce efecte juridice, după caz
	…./…./….
	


